3. การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์และบริการ (Product and Service)

ก. บริษัท นิปปอนแพ็ค (ประเทศไทย) จำกัด (มหาชน)

  ก.1 บรรจุภัณฑ์พลาสติกประเภทอ่อน

  เป็นผลิตภัณฑ์ซึ่งกลุ่มลูกค้าจะเป็นอุตสาหกรรมอาหารนำไปใช้บรรจุผลิตภัณฑ์ประเภทต่างๆ เช่น
  บะหมี่สำเร็จรูป SNACK ลูกกวาด ซอส อาหารแช่แข็ง และอื่นๆ

  มีสัดส่วนรายได้ประมาณ 51.88%

  ก.2 ถ้วยพลาสติก

  เป็นผลิตภัณฑ์ซึ่งกลุ่มลูกค้าจะนำไปบรรจุน้ำดื่ม ขนมเยลลี่ ไอศกรีม น้ำผลไม้ และอื่นๆ

  มีสัดส่วนรายได้ประมาณ 0%

ก.3 ขวด PET

  เป็นผลิตภัณฑ์ซึ่งกลุ่มลูกค้าจะนำไปใช้บรรจุน้ำดื่ม น้ำมันพืช เครื่องปรุงรส และอื่นๆ

  มีสัดส่วนรายได้ประมาณ 48.11%

ก.4 ลักษณะฤดูกาลของธุรกิจ

  โดยปกติ ผลิตภัณฑ์ของบริษัทจะมีรายได้เฉลี่ยค่อนข้างใกล้เคียงกันในทุกๆไตรมาสเนื่องจาก
  เป็นสิ่งจำเป็นต่อผู้ผลิตในอุตสาหกรรมอาหารซึ่งต้องใช้บรรจุผลิตภัณฑ์ในการบรรจุสินค้า

2.  บริษัท นิปปอน เทรดดิ้ง จำกัด

  ข.1 ตัวแทนจำหน่ายผลิตภัณฑ์พลาสติกทุกประเภท

  บริษัทฯ จะทำการสั่งซื้อผลิตภัณฑ์พลาสติกประเภทอ่อนจากทาง บริษัท นิปปอนแพ็ค (ประเทศไทย)
  จำกัด (มหาชน) โดยในการสั่งซื้อในแต่ละครั้งนั้น ทางบริษัทฯ
  จะต้องได้รับการสั่งซื้อจากทางลูกค้าของบริษัทฯเสียก่อน จึงจะทำการสั่งซื้อจากทางบริษัทแม่
  อีกครั้งหนึ่ง โดยจะได้รับส่วนต่างจากราคาซื้อและราคาขาย และตั้งแต่เดือน กันยายน 2549
  ได้แจ้งขอยกเลิกการเป็นผู้แทนจำหน่ายแล้ว โดยบริษัทฯ ได้โอนลูกค้าทั้งหมดคืนแก่ บริษัท
  นิปปอนแพ็ค (ประเทศไทย) จำกัด (มหาชน)

  มีสัดส่วนรายได้ประมาณ 100%

3.  บริษัท พีอาร์ซี พลาสต์ (ประเทศไทย) จำกัด

  ค.1 แผ่นพลาสติก PP, PS, PET

  เป็นผลิตภัณฑ์ซึ่งลูกค้าจะนำไปใช้ในอุตสาหกรรมผลิตภัณฑ์บรรจุอาหารและเครื่องดื่ม
  เครื่องใช้ในครัวเรือนต่างๆ เช่น ถ้วยน้ำ ไอศกรีม ถาดขนม ถาดบรรจุของใช้ต่างๆ

  มีสัดส่วนรายได้ประมาณ 0.45%

ค.2 ถ้วยพลาสติก PP

ใช้สำหรับบรรจุน้ำดื่ม และ น้ำผลไม้

มีสัดส่วนรายได้ประมาณ 0.47%

ค.3 ถาดบรรจุอาหาร

เป็นผลิตภัณฑ์ที่ขึ้นรูปเป็นถาดสำหรับใช้บรรจุอาหาร

มีสัดส่วนรายได้ประมาณ 0.02%

ค.4 เม็ดพลาสติก PET RECYCLE

  เป็นผลิตภัณฑ์ซึ่งลูกค้าจะนำไปใช้ในอุตสาหกรรมผลิตพรม เส้นใย สายรัด ไฟเบอร์ ฯลฯ

  ซึ่งปัจจุบัน บริษัทฯ ได้ดำเนินการรับจ้าง Recycle ให้กับลูกค้าทั่วไป

มีสัดส่วนรายได้ประมาณ 0.06%

2.2 การผลิตหรือการจัดหาผลิตภัณฑ์เพื่อจำหน่าย

ก. กำลังการผลิตและปริมาณการผลิต

2549 2548 2547 (ตัน/พันหน่วย)

กำลังการผลิตเต็มที่ (หน่วย : ตัน/ปี)

บรรจุภัณฑ์พลาสติกประเภทอ่อน 3,300 3,300 3,300

ถ้วยพลาสติก 2,500 2,500 2,500

ขวด PET 3,000 3,000 3,000

กำลังการผลิตจริง (หน่วย : ตัน/ปี)

บรรจุภัณฑ์พลาสติกประเภทอ่อน 2,025 2,100 2,170

ถ้วยพลาสติก - - 1,530

ขวด PET 2,480 2,000 2,830

การใช้กำลังการผลิต (%)

บรรจุภัณฑ์พลาสติกประเภทอ่อน 68.00 70.00 65.75

ถ้วยพลาสติก - - 61.20

ขวด PET 77.00 75.00 94.33

อัตราเพิ่มของปริมาณการผลิต (%)

บรรจุภัณฑ์พลาสติกประเภทอ่อน -2.00 4.25 -2.75

ถ้วยพลาสติก 0.00 0.00 -4.80

ขวด PET 2.00 -19.33 8.83

หมายเหตุ

 จำนวนกะที่สามารถผลิตได้ จำนวนกะที่ผลิตจริง

บรรจุภัณฑ์ประเภทอ่อน 2 กะ 2 กะ

ถ้วยพลาสติก 2 กะ -

ขวด PET 3 กะ 2 กะ

2.  วัตถุดิบและผู้จำหน่ายวัตถุดิบ

  บริษัท นิปปอนแพ็ค (ประเทศไทย) จำกัด (มหาชน)

  ที่ตั้งของบริษัท เลขที่ 53/34 หมู่11 ซอยละอองศรี ถนนเพชรเกษม แขวงหนองค้างพลู
  เขตหนองแขม กรุงเทพฯ 10160

-   บรรจุภัณฑ์ประเภทอ่อน

    -   วัตถุดิบที่ใช้ ได้แก่ OPP PET NYLON ALUMINIUM FOIL กระดาษ หมึกพิมพ์
        เม็ดพลาสติก ฯลฯ โดยมีสัดส่วนการใช้วัตถุดิบต่างๆ ในประเทศ 90 %
        และนำเข้าจากต่างประเทศ 10 %

-   ถ้วยพลาสติก

    -   วัตถุดิบที่ใช้ ได้แก่ แผ่นSHEET PP และ แผ่นSHEET PS ตามความหนาและขนาดต่างๆ
        โดยมีสัดส่วนการใช้วัตถุดิบในประเทศ 100%

-   ขวด PET

    -   วัตถุดิบที่ใช้ ได้แก่ เม็ด PET MASTER BATCH โดยมีสัดส่วนการใช้วัตถุดิบในประเทศ
        98% และนำเข้าจาก ต่างประเทศ 2%

  บริษัท นิปปอน เทรดดิ้ง จำกัด

  ที่ตั้งของบริษัท เลขที่ 889 อาคารไทยซีซีทาวเวอร์ ชั้น 19 ห้อง 193 ถนนสาทรใต้
  แขวงยานนาวา เขตสาทร กรุงเทพฯ 10120

-   ตัวแทนจำหน่ายบรรจุภัณฑ์พลาสติกประเภทอ่อน

    -   บริษัทฯ จะทำการสั่งซื้อบรรจุภัณฑ์พลาสติกประเภทอ่อน จากบริษัท นิปปอนแพ็ค
        (ประเทศไทย) จำกัด (มหาชน) โดยมีสัดส่วนในการสั่งซื้อ 100%

  บริษัท พีอาร์ซี พลาสต์ (ประเทศไทย) จำกัด

  ที่ตั้งของบริษัท เลขที่ 1 หมู่ที่ 2 ถนนบางบัวทอง-สุพรรณบุรี ตำบลราษฎร์นิยม อำเภอไทรน้อย

  จังหวัดนนทบุรี 11150

กำลังการผลิตและปริมาณการผลิต

2549 2548 (ตัน/พันหน่วย)

กำลังการผลิตเต็มที่ (หน่วย : ตัน/ปี)

แผ่นพลาสติก PP, PS ,PET 5,544.00 3,811.50

ถ้วยพลาสติก PP 2,189.88 2,189.88

ถาดบรรจุอาหาร 217.88 217.88

เม็ดพลาสติกรีไซเคิล+รับจ้าง 5,940.00 5,940.00

กำลังการผลิตจริง (หน่วย : ตัน/ปี)

แผ่นพลาสติก PP, PS ,PET 2,412.99 2,511.13

ถ้วยพลาสติก PP 1,004.38 797.50

ถาดบรรจุอาหาร 58.84 35.42

เม็ดพลาสติกรีไซเคิล+รับจ้าง 1,217.31 749.41

การใช้กำลังการผลิต (%)

แผ่นพลาสติก PP, PS ,PET 43.52 65.88

ถ้วยพลาสติก PP 45.86 36.41

ถาดบรรจุอาหาร 27.01 16.26

เม็ดพลาสติกรีไซเคิล+รับจ้าง 20.49 12.62

อัตราเพิ่มของปริมาณการผลิต (%)

แผ่นพลาสติก PP, PS ,PET -3.91 -19.68

ถ้วยพลาสติก PP 25.94 5.63

ถาดบรรจุอาหาร 66.12 -22.80

เม็ดพลาสติกรีไซเคิล+รับจ้าง 62.44 100.00

หมายเหตุ จำนวนกะที่สามารถผลิตได้ จำนวนกระที่ผลิตจริง

แผ่นพลาสติก PP, PS ,PET 2.00 2.00

ถ้วยพลาสติก PP 2.00 2.00

ถาดบรรจุอาหาร 2.00 2.00

เม็ดพลาสติกรีไซเคิล+รับจ้าง ผลิตเฉพาะวันเสาร์-อาทิตย์ / ไม่สม่ำเสมอ
แล้วแต่ลูกค้าจะส่งวัตถุดิบมาให้

  วัตถุดิบและผู้จำหน่ายวัตถุดิบ

  วัตถุดิบของบริษัทที่ใช้ในการผลิตมีดังนี้

-   เม็ดพลาสติก PET RECYCLE

    -   วัตถุดิบมาจากขวดที่ใช้แล้ว ซึ่งบริษัทฯ
        มีคู่ค้าที่เป็นคนรับซื้อของเก่าจำนวนมากนำขวดที่ใช้แล้วจากแหล่งต่างๆ
        นำมาจำหน่ายให้กับบริษัทฯ ในราคาที่ทางบริษัทฯจะเป็นผู้กำหนดราคาเอง

    -   ปัจจุบันบริษัทฯ ดำเนินการรับจ้าง Recycle ให้กับลูกค้าทั่วไป

    -   แผ่นพลาสติก PP, PS, PET

        -   วัตถุดิบมาจากเม็ดพลาสติก PP, PS, PET ซึ่งบริษัทจัดซื้อจากต่างประเทศ
            20%และในประเทศ 80%

สภาพโดยรวมของแหล่งวัตถุดิบในระยะเวลา 3
ปีที่ผ่านมาไม่เป็นปัญหาในเรื่องการเปลี่ยนแปลงราคา มากนักเพราะมีจำนวนแหล่งซื้อจากจำนวน
SUPPLIER จำนวนมาก บริษัทจึงสามารถต่อรองและควบคุมต้นทุนต่อราคาขายได้ในอัตราที่เหมาะสม
สำหรับปี 2549 ราคาต้นทุนวัตถุดิบมีการปรับตัวสูงขึ้นทุกประเภทหลายครั้ง
ทั้งนี้เนื่องจากต้นทุนการผลิตของวัตถุดิบมีการปรับตัวสูงขึ้น สาเหตุจากราคาน้ำมันเชื้อเพลิงต่างๆ
เป็นต้น

บริษัท นิปปอนแพ็ค (ประเทศไทย) จำกัด (มหาชน)

ขั้นตอนการผลิต : บรรจุภัณฑ์พลาสติกประเภทอ่อน

ขั้นที่ 1 : การทำแม่พิมพ์

นำแบบ Art Work ไปทำฟิล์มแผ่นใหญ่ ขนาดกว้าง 1 เมตร แล้วทำการย่อ –
ขยายตามขนาดที่ลูกค้าต้องการโดยเครื่อง Automatic แล้วนำไปแยกสีต่างๆ
ตามรายละเอียดที่ลูกค้าต้องการ จะได้แผ่นฟิล์มแต่ละสีมีรูปภาพต่างๆกัน แล้วนำไปถ่ายลงบนแม่พิมพ์
Plate Cylinder
(ลูกเหล็กที่เคลือบน้ำยาไวแสง)โดยการยิงแสงสีม่วงเพื่อให้ภาพบนแผ่นฟิล์มเกาะติดลงไปในแม่พิมพ์แล้วนำไปชุบโครเมี่ยมเคลือบผิวให้แข็งแรง
เพื่อจะใช้งานได้นานก็จะได้แม่พิมพ์ที่พร้อมจะใช้งานได้

ขั้นที่ 2 : การพิมพ์

เมื่อได้แม่พิมพ์แล้ว ก็จะส่งแม่พิมพ์ไปที่แผนกพิมพ์ ซึ่งจะมีการพิมพ์งานตามจำนวนสีที่ลูกค้าต้องการ
โดยจะพิมพ์ ได้ถึง 7 และ 8 สี ด้วยความเร็ว 120 เมตร/นาที โดยใช้วัตถุดิบ เช่น OPP PET
NYLON GLASSINE ฯลฯ

ขั้นตอนที่ 3 : การ LAMINATED

หลังจากที่ได้ม้วนงานที่มาจากแผนกพิมพ์แล้ว ก็มาผ่านขบวนการเคลือบซึ่ง มีอยู่ 3 วิธี

1. WET LAMINATED คือ การเอาม้วนพิมพ์มา Laminate กับวัตถุอย่างอื่น เช่น Aluminium
Foil ML/CPP PP PE และ EAA โดยใช้ PE เป็นตัวประสาน

2. DRY LAMINATED คือ การเอาม้วนพิมพ์มา Laminate กับวัสดุอื่น เช่น ML/CPP ML/OPP
CPP LDPE ฯลฯ โดยใช้กาวเป็นตัวประสาน

3. WAX คือ การเอาม้วนพิมพ์ซึ่งส่วนใหญ่จะเป็นกระดาษ Glassine โดยเอาไขมัน (WAX)
มาเคลือบบนผิวกระดาษ ซึ่งส่วนใหญ่จะนำไปเป็นบรรจุภัณฑ์ชนิดต่างๆ เช่น ซองสบู่ ซองหมากฝรั่ง
ฯลฯ

ขั้นที่ 4 : การ SLITTING

หลังจากการเคลือบในระบบต่างๆ แล้ว
ก็จะนำม้วนฟิล์มมาทำการตัดซอยตามขนาดที่ต้องการนำไปทำซอง เพื่อทำถุง/ซอง
ตามที่ลูกค้าต้องการ ซึ่งในการทำถุง/ซองนั้น สามารถทำได้ทั้งแบบซีล 3 ด้าน และซีลกลาง
หรือซอยขอบเป็นม้วนตามขนาดต่างๆ เพื่อลูกค้าจะนำไปผลิตซองบรรจุอาหารและผลิตภัณฑ์ภายหลัง

Storage (Bag) Storage (Roll)

ปัจจุบันทางบริษัทมีเครื่องพิมพ์ที่ได้มาตรฐาน 2 เครื่องที่ใช้ในการพิมพ์
ซึ่งมีความทันสมัยเพียงพอสำหรับลูกค้าในประเทศ และส่วนการเคลือบในระบบ Extrusion
Laminator และ Dry Laminator ในปัจจุบันมีระบบที่ดีกว่าของบริษัท
ซึ่งใช้ในอุตสาหกรรมอาหารและเป็นกลุ่มลูกค้าที่ไม่มากนัก
ขณะเดียวกันทางบริษัทกำลังศึกษาเทคโนโลยีการพิมพ์ที่ทันสมัยและตัวประสานที่ปลอดภัยมาใช้ในการเคลือบ
ซึ่งในอนาคตหากกลุ่มลูกค้าเป้าหมายมีจำนวนมากขึ้นและบริษัทมีส่วนแบ่งทางการตลาดมากกว่านี้
ทางบริษัทฯ คาดว่าน่าจะมีการลงทุนเพิ่มขึ้นในโอกาสต่อไป

ขั้นตอนการผลิต : บรรจุภัณฑ์พลาสติกขึ้นรูป

นำม้วน PP Sheet ซึ่งมีความหนาประมาณ 620 ไมครอน หรือความหนาขนาดต่างๆ
ตามแต่ความต้องการของลูกค้ามาเข้าเครื่อง Forming และ Punching ซึ่งมีระบบ Full
Automatic โดยแผ่น PP Sheet จะถูกลำเลียงโดยสายพานเข้าไปในเตาอบ ซึ่งมีอุณหภูมิ 250
องศาเซลเซียส แล้วผ่านต่อไปขึ้นรูปถ้วย โดย Mold ตามขนาดที่ลูกค้าต้องการ
หลังจากขึ้นรูปแล้วสารการผลิตจะลำเลียงไปยังเครื่องปั๊ม (Punching) ระบบ Rotary
Automatic ซึ่งทำงานสัมพันธ์กับตัวขึ้นรูป หลังจากผ่านการปั๊มแล้ว ถ้วยที่ได้จะถูกดัน โดยระบบลม
ลงผ่านช่อง 28 ช่อง (Shutter) แล้ว
เจ้าหน้าที่จะบรรจุถ้วยที่ผ่านมาตามช่องลงถุงในถุงพลาสติกที่เตรียมไว้ แล้วบรรจุพร้อมส่งลูกค้าต่อไป

ทางบริษัทอาจจะกล่าวได้ว่า
เครื่องจักรในการทำพลาสติกขึ้นรูปที่บริษัทมีอยู่เป็นเครื่องจักรที่ทันสมัยอยู่ในระดับต้นๆของโลกซึ่งนำเข้ามาจากประเทศญี่ปุ่นและอิตาลี
โดยกลุ่มลูกค้าของสินค้าชนิดนี้มีการเติบโตที่ไม่มากนัก
ประกอบกับที่ผ่านมาทางบริษัทใช้กำลังการผลิตเพียง 60 % เท่านั้น
ดังนั้นจึงคาดว่ายังมีความเพียงพอสำหรับเครื่องจักรในการผลิตเพียง
แต่เพิ่มรูปแบบของผลิตภัณฑ์ให้มากขึ้น

ขั้นตอนการผลิต : ขวด PET

มีขั้นตอนการผลิต เป็น 3 ขั้นตอนดังนี้

  1. จัดเตรียมเม็ดพลาสติก Polyethylene Terephthate (PET) ตามเกรดที่ผลิตลงใน
  Hopper เพื่อกำจัดความชื้นแล้วผ่านตัวดูดตามท่อเข้าไปหลอมเหลวในหัว T-DIE เพื่อยิงหลอด
  Tube ขึ้นรูปตามขนาดที่ต้องการ

  2. เมื่อหัว T-DIE ยิงหลอด (Tube) ออกมาตามขนาดที่ต้องการแล้ว จะถูกลำเลียงเข้าไปใน
  Blow Molding เพื่อขยายหลอด (Tube) โดยระบบลมไฮดรอลิกแรงสูง
  และหลอดจะขยายตัวตาม Molding ออกมาเป็นขวดตามต้องการ

  3. เมื่อหลอดถูกขยายออกมาเป็นขวดตามที่ต้องการแล้ว
  จะถูกกระแทกลงมาสู่ทางลำเลียงผ่านการตรวจสอบมาตรฐานก่อนการบรรจุลงกล่องพร้อมจัดส่งให้ลูกค้าต่อไป

ปัจจุบันบริษัทใช้กำลังการผลิตไปเพียง 60 – 70% ซึ่งคาดว่าในปี 2550 – 2551
ถ้าตลาดมีการขยายตัวเพิ่มขึ้นทางบริษัทก็พร้อมที่จะขยายการผลิตและเครื่องจักรที่ทางบริษัทใช้อยู่ในปัจจุบัน
เป็นเครื่องจักรที่มีความทันสมัยค่อนข้างสูง โดยจะนำเข้าเครื่องจักรมาจากประเทศญี่ปุ่น
และพร้อมที่จะขยายเครื่องจักรใหม่เพื่อเพิ่มศักยภาพในการผลิตให้ทันสมัยกับความต้องการของตลาด
ซึ่งคาดว่าจะมีการเปลี่ยนแปลงในเรื่องของรูปแบบบรรจุภัณฑ์ที่หลากหลายขึ้น
มีสีสันเพิ่มขึ้นเพื่อให้เกิดแรงจูงใจ เนื่องจากในปัจจุบันบรรจุภัณฑ์มีการเปลี่ยนรูปแบบค่อนข้างเร็ว
วัตถุดิบที่ใช้ก็แตกต่างกันไปตามความต้องการของสินค้า การลงทุนในเครื่องจักร
จะต้องศึกษาโอกาสและความเป็นไปได้ของตลาดด้วย

ด้านบุคลากร (Human Resources)

ปัจจุบันทางบริษัทมีบุคลากรที่มีความรู้เฉพาะด้านเพื่อควบคุมการผลิตในแต่ละแผนก
ตลอดจนมีการพัฒนาบุคลากรอยู่ตลอดเวลาซึ่งจำนวนของบุคลากรของบริษัทมีความเหมาะสมกับภาวะในปัจจุบัน
ถ้าต้องการที่จะผลิตเพิ่มขึ้นทางบริษัทก็สามารถเพิ่มล่วงเวลาได้ ณ.วันที่ 31 ธันวาคม 2549 บริษัทฯ
มีพนักงานจำนวน 216 คน ค่าตอบแทนที่ให้พนักงานประกอบด้วย เงินเดือน , ค่าล่วงเวลา ,
เบี้ยเลี้ยง , โบนัส และค่าใช้จ่ายอื่นๆ ที่จำเป็น
ซึ่งมีมาตรฐานตามเกณฑ์ปฏิบัติของกองควบคุมโรงงานว่าด้วยความปลอดภัยและสิ่งแวดล้อมนการทำงาน
ส่วนการพัฒนาและฝึกสอนบุคลากรให้มีความรู้ ความสามารถในการผลิตทุกส่วนของผลิตภัณฑ์
ยังคงต้องมีอย่างต่อเนือง รวมถึงการรักษาความปลอดภัยจากการใช้เครื่องจักร

บริษัท พีอาร์ซี พลาสต์ (ประเทศไทย) จำกัด

ขั้นตอนการผลิต : เม็ดพลาสติกรีไซเคิล

ขั้นตอนการผลิต : แผ่นพลาสติก PP PS

ขั้นตอนการผลิต SHEET สำหรับเครื่องรีดพลาสติก

  1. เตรียมวัตถุดิบ สำหรับรีด SHEET

  2. นำวัตถุดิบเทใส่ HOPPER

  3. ปรับความเร็วของ SCREW เพื่อให้พลาสติกหลอมละลาย

  4. ปล่อยให้พลาสติกที่ผ่านการหลอมละลายแล้วนั้นไหลผ่าน T-DIE โดยมี SCREW
  เป็นตัวขับให้พลาสติกที่หลอมละลายแล้วนั้นเคลื่อนที่

  5. นำพลาสติกที่ไหลผ่านจาก DIE สอดผ่านชุดลูกกลิ้งเป็นรูปตัว S

  6. หลังจากนั้น นำ SHEET ที่ผ่านชุดลูกกลิ้งสอดผ่านมายังชุด HAUL OFF เพื่อดึง SHEET ให้ตึง

  7. นำใบมีดลงเพื่อตัดขนาดความกว้างของ SHEET ตามต้องการ

  8. แล้วต่อไปยังชุดอุปกรณ์ที่ต้องการเคลือบ SILICON

  9. หลังจากผ่านการเคลือบ SILICON แล้ว จึงนำ SHEET
  ที่ปรับขนาดได้ที่ตามมาตรฐานแล้วนำเข้าเครื่องม้วน WINDER

  10. เมื่อ SHEET ม้วนได้ความยาวตามต้องการแล้ว จึงนำ SHEET นั้นมา PACKING

เครื่องจักร PET Recycle ของทางบริษัท นับว่าเป็นเครื่องจักรที่ทันสมัยในอันดับต้นๆ ของโลก
แต่เนื่องจาก ราคา PET ในตลาดโลก อยู่ในภาวะตกต่ำ
จึงเป็นสาเหตุทำให้บริษัทมีการผลิตอยู่เพียง 10-15 % โดยเป็นการรับจ้าง Recycle
จากลูกค้าทั่วไป

ภาวะตลาดโดยรวมมีอัตราเติบโตอย่างต่อเนื่อง
แต่เนื่องจากในปัจจุบันมีการแข่งขันในด้านราคาค่อนข้างสูง
สาเหตุเกิดจากการนำเข้าจากประเทศจีน โดยบริษัทฯ มีส่วนแบ่งการตลาดในประเทศอยู่ประมาณ
10-15% และกำลังการผลิตอยู่ที่ 65% ซึ่งจากการศึกษาภาวะตลาดโดยรวม
บริษัทจึงต้องพยายามควบคุมในด้านต้นทุนการผลิต
เพื่อให้สามารถแข่งขันกับสินค้าที่นำเข้าจากประเทศจีน

ด้านบุคลากร (Human Resources)

ทางบริษัทฯ มีบุคลากรที่เหลืออยู่จากการผลิตเม็ดพลาสติก PET Recycle
จึงมีการพัฒนาและฝึกสอนบุคลากรที่มีอยู่ให้มีความรู้ความสามารถในการผลิตในส่วน PP Sheet ,
PS Sheet ซึ่งถือว่าทางบริษัทฯ มีบุคลากรเพียงพอ

2.3 ผลกระทบต่อสิ่งแวดล้อม (Environment Factors)

ก. บริษัท นิปปอนแพ็ค (ประเทศไทย) จำกัด (มหาชน)

  ขบวนการผลิตของบริษัทไม่มีผลกระทบต่อสิ่งแวดล้อมเนื่องจากบริษัทมีขบวนการกำจัดของเสียจาก

  บ่อบำบัดน้ำเสียก่อนออกจากโรงงาน ตามมาตรฐานของกระทรวงอุตสาหกรรม
  ตลอดจนการจัดแผน

  งานภายในโรงงาน ในเรื่องขบวนการ 5 ส. หรือการจัดอบรมพนักงานในโรงงาน
  ในเรื่องการรักษา

  สิ่งแวดล้อม และวัตถุดิบต่างๆ ของโรงงานก็ได้รับรองตามมาตรฐานต่างๆ จากผู้ขายวัตถุดับให้กับ

  บริษัท

ข. บริษัท พีอาร์ซี พลาสต์ (ประเทศไทย) จำกัด

บริษัทได้รับคำชมเชยจากหน่วยงานของรัฐในการเป็นผู้ผลิตเม็ดพลาสติก PET Recycle
เพื่อลดปัญหาขวดที่ใช้แล้วตกค้างเป็นปัญหาขยะ เป็นมลพิษต่อสิ่งแวดล้อม

2.4 การตลาด

การตลาดและการจำหน่าย (Marketing and Selling)

กลยุทธ์ในการแข่งขัน : ของบริษัท นิปปอนแพ็ค (ประเทศไทย) จำกัด (มหาชน)

เนื่องจากผลิตภัณฑ์บรรจุภัณฑ์ของบริษัทฯ จัดเป็นสินค้าอุตสาหกรรมประเภทที่ต้องส่งต่อให้ผู้ผลิต

เพื่อนำไปบรรจุสินค้าจำหน่ายแก่ผู้บริโภค ผู้ผลิตเหล่านี้จึงต้องการผลิตภัณฑ์ของบริษัทฯ เป็นประจำ
และจำนวนมากดังนั้นกลยุทธ์สำคัญที่บริษัทฯ ใช้ในการดำเนินธุรกิจ คือ

  1. การรักษาคุณภาพให้ได้มาตรฐานและตรงกับความต้องการของลูกค้า บริษัทฯ
  มีนโยบายพัฒนาด้าน

การผลิต โดยการลงทุนในเครื่องจักรที่ทันสมัย รวมทั้งมีการแลกเปลี่ยน Know – how
กับต่างประเทศเพื่อให้สามารถผลิตสินค้าที่มีคุณภาพได้มาตรฐาน

  2. การผลิตสินค้าตามเวลากำหนดนัดหมาย เนื่องจากสินค้าส่วนใหญ่ของบริษัทฯ
  จะผลิตตามคำสั่งซื้อ

ของลูกค้า ซึ่งจะมีลักษณะเฉพาะสำหรับลูกค้าแต่ละราย ดังนั้นจึงต้องมีการวางแผนการผลิตที่ดี
เพื่อให้สามารถผลิตสินค้าได้ทันตามความต้องการของลูกค้า

  3. จัดให้มีโปรแกรมควบคุมและลดอัตราสูญเสียอย่างต่อเนื่อง
  ทั้งนี้เพื่อเป็นการประหยัดต้นทุนในการ

ผลิต

  4. การปรับปรุงประสิทธิภาพการผลิตเพื่อให้เกิดความรวดเร็วในการผลิต
  รวมทั้งเพื่อให้ได้สินค้าที่มี

คุณภาพสูงขึ้น

  5.ร่วมพัฒนาผลิตภัณฑ์ โดยมีการศึกษาเบื้องต้นกับลูกค้า เพื่อให้ได้สินค้าที่มีคุณลักษณะเหมาะสม

ตามการใช้งานของลูกค้ารวมทั้งมีการติดตามผลอย่างสม่ำเสมอ ถึงปัญหาของสินค้าที่ส่งให้แก่ลูก
ค้าแล้ว เพื่อที่จะได้นำมาปรับปรุง และพัฒนาให้มีคุณภาพดียิ่งขึ้น

6. การกระชับความสัมพันธ์กับ Supplier ต่างๆ
เพื่อให้แน่ใจว่าจะไม่มีปัญหาเรื่องการขาดแคลนวัตถุ ดิบในการผลิต

  7. การกระชับความสัมพันธ์กับลูกค้าตลอดจนแสวงหาลูกค้ารายใหม่ ๆ

  8. พัฒนาพนักงานให้มีทักษะความชำนาญมากขึ้น

  9. ควบคุมการบริหารอย่างใกล้ชิดและรอบคอบ

จุดเด่น (Strength)

เนื่องจากบริษัทฯ มีการผลิตอยู่ 3 ประเภท ซึ่งถือว่าเป็นจุดเด่นในการตลาดคือ

  1. บรรจุภัณฑ์ประเภทอ่อน

  2. บรรจุภัณฑ์ถ้วยพลาสติก

  3. บรรจุภัณฑ์ขวด PET

ซึ่งทางบริษัทฯ สามารถที่จะ supply สินค้าให้กับลูกค้าบางกลุ่มได้แบบครบวงจร
ในผลิตภัณฑ์ของบริษัททั้ง 3 ประเภท
ตลอดจนผู้บริหารของบริษัทมีความสนิทสนมเป็นส่วนตัวกับเจ้าของบริษัท
โดยเฉพาะกลุ่มผลิตภัณฑ์อาหาร ซึ่งถือว่าเป็นลูกค้าหลักของบริษัทฯ
เนื่องจากกรรมการผู้บริหารเคยเป็นผู้บริหารอยู่ในกลุ่มอุตสาหกรรมอาหารมาก่อน
ดังนั้นการเจรจาติดต่อจึงมีความสะดวกค่อนข้างมาก

จุดด้อย (Weakness)

เนื่องจากบริษัทฯ มีการผลิตอยู่ 3 ประเภท ดังนั้นเมื่อมีการผันผวนเรื่องราคาวัตถุดิบ ทางบริษัทฯ
เองจึงต้องมีภาระแบกรับต้นทุนที่สูงขึ้นทั้ง 3 ผลิตภัณฑ์ ของบริษัทฯ
ซึ่งยากต่อการบริหารวัตถุดิบและต้นทุนในบางโอกาสที่มีการผันผวนต่อราคาวัตถุดิบแต่จากประสบการณ์และผลประกอบการที่ผ่านมาใน
3 ปี บริษัทฯเองได้พยายามบริหารจุดด้อยโดยไม่ได้ก่อให้เกิดความเสียหายมากนัก
โดยเฉพาะการประมาณการในการสั่งซื้อวัตถุดิบที่มีข้อจำกัดของอายุการใช้งาน ซึ่งในปี 2548 และปี
2549 บริษัทได้งดการผลิตถ้วยพลาสติกPP ลงชั่วคราว เพราะตลาดมีราคาผันผวนสูง
ซึ่งขณะนี้บริษัทฯ กำลังอยู่ระหว่างการพิจารณาหาตลาดใหม่อยู่

กลุ่มลูกค้าเป้าหมาย (Target Group)

ลูกค้าที่เป็นเป้าหมายหลักของบริษัทฯ จะอยู่ในกลุ่มอุตสาหกรรมสำเร็จรูปในแขนงต่างๆ
โดยมีรายละเอียดดังนี้

1. บรรจุภัณฑ์ประเภทอ่อน

1.  ลูกกวาดและขนมเยลลี่ 25%

2.  บะหมี่สำเร็จรูป 5%

3.  ขนมขบเคี้ยว 30%

4.  ซองบรรจุซอสและเครื่องปรุงแต่ง 10%

5.  อาหารอื่นๆ ทั่วไป 30%

  2. บรรจุภัณฑ์ขวด PET

1.  อุตสาหกรรมบรรจุน้ำดื่มและน้ำแร่ 55%

2.  อุตสาหกรรมบรรจุน้ำมันพืชและซอสปรุงรส 35%

3.  อื่นๆ 10%

นโยบายการตั้งราคา (Price)

ทางบริษัทฯ จะคำนวณราคาจากวัตถุดิบบวกค่าใช้จ่ายต่างๆ สุทธิ บวกกำไรมาตรฐาน 20 – 25%

การจำหน่ายและช่องทางการจำหน่าย (Selling and Place)

ช่องทางการจัดจำหน่ายผลิตภัณฑ์ สามารถแยกเป็นแต่ละผลิตภัณฑ์ได้ดังนี้

บริษัท นิปปอนแพ็ค (ประเทศไทย) จำกัด (มหาชน)

1. บรรจุภัณฑ์ประเภทอ่อน

2. บรรจุภัณฑ์ถ้วยพลาสติก

3. บรรจุภัณฑ์ขวด PET

บริษัท นิปปอน เทรดดิ้ง จำกัด

1.  ตัวแทนจำหน่ายบรรจุภัณฑ์ประเภทอ่อน

  บริษัท พีอาร์ซี พลาสต์ (ประเทศไทย) จำกัด

  1. แผ่นพลาสติก PP, PS ,PET

  2. ถ้วยพลาสติก PP

  3. ถาดบรรจุอาหาร

  4. เม็ดพลาสติกรีไซเคิล

ทางบริษัทจำหน่ายสินค้าโดยตรงให้กับลูกค้า และขายผ่านตัวแทน

2.5 สิทธิหรือข้อจำกัดในการประกอบธุรกิจ

(ไม่มี)

ลักษณะของลูกค้า (Type of Customer)

บริษัท นิปปอนแพ็ค (ประเทศไทย) จำกัด (มหาชน)
มีเป้าหมายพัฒนาและรักษาคุณภาพของผลิตภัณฑ์ให้ได้มาตรฐานจนเป็นที่ยอมรับแก่ลูกค้าอย่างก้วางขวาง
บริษัทฯ
มีลูกค้ารายใหญ่ซึ่งถือเป็นลูกค้าประจำและมีการสั่งซื้อผลิตภัณฑ์ค่อนข้างแน่นนอนในทุกเดือนประมาณ
70% และลูกค้าอื่นๆ อีกหลายราย ลูกค้าส่วนใหญ่ของบริษัทฯ จะเป็นผู้ผลิตภัณฑ์อาหาร ซึ่งได้แก่
เยลลี่ ขนมขบเคี้ยว ขนมปังกรอบ และเวเฟอร์ เป็นต้น ที่ผ่านบริษัทฯ
มีความสัมพันธ์ที่ดีกับลูกค้ามาโดยตลอด มีการรับคำสั่งซื้อล่วงหน้า ประมาณ 30 วัน
โดยราคาและการต่อรองราคา ไม่เป็นเรื่องสำคัญของการจำหน่าย ลูกค้าส่วนใหญ่จะพอใจ
และเน้นในเรื่องของการให้บริการคุณภาพและการส่งสินค้าที่ตรงเวลาเป็นสำคัญ

ลูกค้ารายใหญ่ 10 รายแรกของบริษัทฯ มีมูลค่ารวมกันประมาณ 86.42% ของยอดขาย มีดังนี้

  ----------------------------------- -----------------------------------
  รายชื่อลูกค้าของบริษัท                    จำนวน % ของยอดขายสุทธิ

  1. บริษัท ผลิตภัณฑ์อาหารศรีสยาม จำกัด      24.00 %

  2. บริษัท ล่ำสูง (ประเทศไทย) จำกัด       15.00 %
  (มหาชน)                             

  3. บริษัท สยามเดลี่ฟู้ดส์ จำกัด             9.00 %

  4. บริษัท นิปปอน เทรดดิ้ง จำกัด           8.00 %

  5. บริษัท พี เอส แปซิฟิก จำกัด            6.83 %

  6. บริษัท เล้งเฮง อกรีฟู้ดส์ จำกัด          6.56 %

  7. บริษัท กรุงเทพน้ำทิพย์ จำกัด            5.00 %

  8. บริษัท ผลิตภัณฑ์อาหารกิมเฮง จำกัด       4.99 %

  9. บริษัท เนปจูน อาหารและเครื่องดื่ม จำกัด  4.04 %

  10. บริษัท สยามราชบุรีอุตสาหกรรม จำกัด    3.00 %
  ----------------------------------- -----------------------------------

ผลของฤดูกาลที่กระทบต่อการดำเนินธุรกิจของบริษัท (Seasoning Factors)

ในเรื่องการผลิตของบริษัท นิปปอนแพ็ค (ประเทศไทย) จำกัด (มหาชน)
ไม่ได้รับผลกระทบของฤดูกาลแต่อย่างใด เนื่องจากวัตถุดิบที่บริษัทฯ
ใช้เป็นผลผลิตทางอุตสาหกรรมซึ่งสามารถควบคุมการผลิตได้ อย่างไรก็ตาม
ในด้านของปริมาณความต้องการในผลิตภัณฑ์ของบริษัทฯ นั้นอาจมีผลกระทบบ้าง
โดยเฉพาะความต้องการที่เกิดจากลูกค้าในผู้ผลิต และ/หรือ
ผู้สั่งซื้ออผลิตอาหารซึ่งเป็นผลิตภัณฑ์อาหารซึ่งเป็นลูกค้ากลุ่มใหญ่นั้น
มักมีความต้องการสูงเป็นพิเศษในบางช่วง เช่น เทศการต่างๆ ตรงกันข้ามกับบางช่วง เช่น
ปิดภาคเรียนคือประมาณเดือนมีนาคม และ เมษายน จะมีปริมาณการสั่งซื้อลดลงกว่าช่วงอื่นๆ
อย่างไรก็ตามพัฒนาการในการบรรจุหีบห่อในปัจจุบัน ได้มีการพัฒนาเป็นอย่างมากทั้งในด้านคุณภาพ
รูปลักษณ์ และ ความสวยงาม ดึงดูดใจ ผู้บริโภคให้ซื้อสินค้า อีกทั้งยังสามารถมอบเป็นของขวัญ
ของกำนับในเทศการต่างๆ เช่น เทศกาลปีใหม่ เทศกาลตรุษจีน เป็นต้น
ดังนั้นในช่วงเทศการเหล่านี้ บรรดาสินค้าต่างๆ จะถูกออกแบบหีบห่อให้สวยงามยิ่งขึ้น
ส่งผลในการเพิ่มยอดขายของสินค้ารวมทั้งบรรจุภัณฑ์ของบริษัทฯ ในช่วงเวลาดังกล่าวด้วย

2.6 โครงการดำเนินงานในอนาคต (Future Project)

ในอุตสาหกรรมบรรจุภัณฑ์ ปัจจุบันจะพบว่า มีรูปแบบของบรรจุภัณฑ์ที่หลากหลายมาก
รวมทั้งวัตถุดิบที่ใช้ในการผลิตมีแนวโน้มเปลี่ยนไปจากเดิมที่เป็นเม็ดพลาสติกเสียส่วนใหญ่
ขณะนี้เริ่มหันมาใช้วัตถุดิบจากเยื่อกระดาษ และเม็ดพลาสติกที่ย่อยสลายได้
ไม่ทำลายสิ่งแวดล้อมโดยใช้วัตถุดิบจากธรรมชาติมาผลิตแทนจากเดิมที่ใช้วัตถุดิบที่มาจากปิโตรเคมี
ซึ่งทางบริษัทฯ มีความสนใจในอุตสาหกรรมที่เป็นผู้ผลิตวัตถุดิบชีวภาพดังกล่าว
และอยู่ในระหว่างศึกษาโครงการเพื่อเป็นข้อมูลไว้สำหรับอนาคต อาจจะมีการลงทุน ตลอดจนบริษัทฯ
กำลังพิจารณาการลงทุนในธุรกิจต่อเนื่องที่เกี่ยวข้องกับพลังงานทดแทน
ซึ่งอยู่ระหว่างการศึกษาความเป็นไปได้ของโครงการ

สำหรับในปี 2548 บริษัทได้ทำสัญญารับทุนอุดหนุนโครงการนวัตกรรมในโครงการ
“ทุนเครือข่ายวิสาหกิจนวัตกรรม” กับสำนักงานนวัตกรรมแห่งชาติ
เพื่อเป็นทุนสำหรับการศึกษาและทดลองใช้เม็ดพลาสติกจากชีวภาพ
ในการพัฒนาต้นแบบของผลิตภัณฑ์จากแนวความคิดนวัตกรรม ซึ่งเป็นเงินอุดหนุนแบบให้เปล่า
สำหรับค่าวัตถุดิบเม็ดพลาสติกดังกล่าว